**Ingyenes 300 órás nyelvi képzéseket tartalmazó OKJ-s képzés a szakképzési centrumokban**

2016. szeptember végétől a budapesti és vidéki szakképzési centrumokban lehetőség nyílik arra, hogy ingyenes nyelvi, informatikai és vállalatvezetési képzésen vegyenek részt az érdeklődők.

**Általános tudnivalók a képzésről:**

Felnőttoktatás esti munkarendben; 60% idegen nyelv (angol vagy német), 30% informatikai ismeretek, 10% vállalatirányítási ismeretek.

**Az egy éves képzés neve és nyelvi szintje:**

* Kis- és középvállalkozások ügyvezetője I. (OKJ 35 345 01) – kezdőről alapfokú nyelvvizsgáig.
* Kis- és középvállalkozások ügyvezetője II. (OKJ 55 345 01) – alapfokú szintről középfokú nyelvvizsgáig.

 **Jelentkezési feltételek:**

* **Kis- és középvállalkozások ügyvezetője I. (OKJ 35 345 01)**
*(1 éves, nappali, esti felnőttoktatás)*
*bemenet: alapfokú iskolai végzettség és bármilyen szakképesítés/szakmai végzettség (ide értve a régi szakközépiskolákban az érettségi bizonyítvánnyal tanúsított szakmai végzettséget is)*
* **Kis- és középvállalkozások ügyvezetője II. (OKJ 55 345 01)**
*(1 éves, nappali, esti felnőttoktatás)*
*bemenet: érettségi vagy szakközépiskolai érettségi végzettség és bármilyen /szakmai végzettség (ide értve a régi szakközépiskolákban az érettségi bizonyítvánnyal tanúsított szakmai végzettséget is), és B1 szintű nyelvtudás az oktatott nyelvből.*
*A képzés megkezdése előtt képzésre jelentkező szintfelmérő teszten vesz részt.*

**A beszédközpontú nyelvi képzés célja**, hogy elősegítse a hallgatók alkalmazkodását az idegennyelvi környezethez, fejlessze kommunikációs készségeit és képességeit.
Célja továbbá, hogy a hallgatók olyan idegennyelvi kompetenciák birtokába jussanak, melyek segítségével mindennapi életük és munkájuk során nyitottabbá válnak a világra.
A képzés során a hatékony, gátlásoktól mentes, szabad kommunikációs attitüd kialakítás a cél.

**Az informatikai képzés célja**, hogy a képzésre jelentkező megismerje az internet nyújtotta lehetőségeket, melyeket munkájában tud használni. Ismerjen internetes keresőmotorokat, azok segítségével képes legyen információkat gyűjteni, a megszerzett információkat elektronikusan továbbítani. Munkájában tudja használni a legismertebb elektronikus ügyintézési portálokat. Tudja használni a közösségi háló nyújtotta lehetőségeket mind személyes, mind munkahelyi célokra.

Bővebb felvilágosítás és jelentkezés a Váci Szakképzési Centrumban ([www.vszc.hu](http://www.vszc.hu), 27/316-866/203-as mellék), illetve a tagintézményekben.

Iskolánk bővebb felvilágosítást napközben a 06 28-400-006, este a 06 28-500-545 telefonszámokon illetve a zoltan.varga@petofi-aszod.hu vagy az iskolatitkar@petofi-aszod.hu e-maileken nyújt.

Jelentkezés a jelentkezési lap beküldésével vagy egyéb megbeszélt módon történik.